open-index/open-wikipedia-markdown huggingface dataset:
Γεώργιος Δασκαλόπουλος

Ο **Γεώργιος Δασκαλόπουλος** ήταν Έλληνας αγωνιστής της επανάστασης του 1821.

## Βιογραφικά στοιχεία
Η καταγωγή του ήταν από τα Μέγαρα και κατά τη διάρκεια του απελευθερωτικού αγώνα ήταν καπετάνιος. Με δικό του στρατιωτικό σώμα πήρε μέρος στην πολιορκία του φρουρίου της Ακροκορίνθου. Έκανε πολλές εκστρατείες στη Ρούμελη και ακολούθησε τον Νικήτα Σταματελόπουλο και τον Διονύσιο Ευμορφόπουλο.

## Πηγές
* 

Κατηγορία:Αγωνιστές του 1821
Γιάννης Χατσή Μελέτης

Ο **καπετάν Γιάννης Χατσή Μελέτης** ήταν αγωνιστής του 1821.
## Βιογραφικά στοιχεία
Η καταγωγή του ήταν από τα Μέγαρα. Καταρχάς ήρθε με τους στρατιώτες του στην Κόρινθο και έλαβε μέρος στην πολιορκία του φρουρίου. Έκανε πολλές εκστρατείες στην Ρούμελη και ακολούθησε τον Νικήτα Σταματελόπουλο και τον Διονύσιο Ευμορφόπουλο.

## Πηγές
* 

Κατηγορία:Αγωνιστές του 1821
Δίκαιη Ρωσία – Για την Αλήθεια

Η **Δίκαιη Ρωσία – Για την Αλήθεια** (ρωσ.: *Справедливая Россия — За правду*) είναι σοσιαλδημοκρατικό πολιτικό κόμμα της Ρωσίας. Αποκαλείται και με την ιστορική απλή ονομασία του ***Δίκαιη Ρωσία***. Ηγέτης του από την ίδρυση του το 2006 είναι ο Σεργκέι Μιρόνοφ.

## Ιστορία του κόμματος
Το κόμμα ιδρύθηκε στις 28 Οκτωβρίου του 2006 από την ένωση των κομμάτων «Ρόντινα» και του Κόμματος Συνταξιούχων Ρωσίας. Στις 14 Απριλίου του 2007, στο κόμμα εντάχθηκαν και οι βουλευτές του Λαϊκού Κόμματος της Ρωσικής Ομοσπονδίας. Υπήρχε μάλιστα και η ιδέα το κόμμα να ενωθεί με το Κομμουνιστικό Κόμμα της Ρωσικής Ομοσπονδίας, αλλά ο ηγέτης του, Γκενάντι Ζιουγκάνοφ απόρριψε την ιδέα, ισχυριζόμενος ότι η αίτηση της «Δίκαιης Ρωσίας» για να γίνει ένα αριστερό κόμμα ήταν μια αστεία ιδέα. Στις 22 Δεκεμβρίου του 2007, το κόμμα «Δίκαιη Ρωσία» ψήφισε υπέρ της υποψηφιότητας του Ντμίτρι Μεντβέντεφ για τις προεδρικές εκλογές του 2008. Στις 25 Απριλίου του 2008, στο τρίτο ετήσιο συνέδριο της «Δίκαιης Ρωσίας», τροποποιήθηκε ο «χάρτης» του κόμματος για να διευκολύνει τις συγχωνεύσεις. Το 2008, το Ηνωμένο Σοσιαλιστικό Κόμμα της Ρωσίας και το Ρωσικό Οικολογικό Κόμμα «Οι Πράσινοι» επίσης εντάχθηκαν στο κόμμα.

## Αποτέλεσμα των εκλογών
Στις 11 Μαρτίου του 2007, στις βουλευτικές εκλογές το κόμμα τα πήγε καλά, αλλά δεν κατάφερε να κερδίσει την δεύτερη θέση στις εκλογές, την οποία κατέχει έως σήμερα, το Κομμουνιστικό Κόμμα της Ρωσικής Ομοσπονδίας. Ήρθε δεύτερο σε 6 από τις 14 περιφέρειες που έπαιρναν χώρα οι εκλογές, και ήρθε πρώτο στη Σταυρούπολη. Σε αυτές τις εκλογές που έγιναν σε αυτές τις 14 περιφέρειες της χώρας, με μέσο όρο το κόμμα πήρε 15% των ψήφων και ήρθε τρίτο μετά το Κομμουνιστικό Κόμμα της Ρωσικής Ομοσπονδίας που πήρε 16% και την «Ενωμένη Ρωσία» που πήρε 45% των ψήφων. Οι δημοσκοπήσεις του Αυγούστου έδειχναν ότι η δημοτικότητα του κόμματος αυξήθηκε από το 7% στο 11%, και έχανε με μικρή διαφορά το Φιλελεύθερο Δημοκρατικό Κόμμα της Ρωσίας. Στις 8 Δεκεμβρίου του 2007, ανακοινώθηκε ότι το κόμμα είχε λάβει 38 έδρες στην Κρατική Δούμα.

## Δείτε επίσης
* Ρόντινα

## Παραπομπές


Κατηγορία:Ρωσικά πολιτικά κόμματα
Κατηγορία:Σοσιαλδημοκρατικά κόμματα
Χριστόδουλος Ποριώτης

Ο **Χριστόδουλος Ποριώτης** ήταν αγωνιστής της Ελληνικής Επανάστασης του 1821.

Η καταγωγή του ήταν από τον Πόρο. Πολέμησε στην πολιορκία της Κορίνθου και έμεινε εκεί μέχρι το τέλος της. Βοήθησε επίσης τον Αναγνώστη Πετιμεζά στην πολιορκία της Κορίνθου.

## Πηγές
* 

Κατηγορία:Αγωνιστές του 1821
Κατηγορία:Αγωνιστής ελληνικής επανάστασης-επέκταση
Αναγνώστης Μακρυπουκάμισος

Ο **Αναγνώστης Μακρυπουκάμισος** ήταν πολιτικός του αγώνα του  του 1821.

Η καταγωγή του ήταν από την επαρχία Ναυπλίου κι ακολούθησε πολιτική καριέρα και υπήρξε πληρεξούσιος των Εθνοσυνελεύσεων.

## Παραπομπές


Κατηγορία:Έλληνες πληρεξούσιοι
Κατηγορία:Έλληνες πολιτικοί-επέκταση
Κατηγορία:Δήμαρχοι Ναυπλίου
Αναγνώστης Αναστασόπουλος

Ο **Αναγνώστης Αναστασόπουλος** ήταν αγωνιστής και πολιτικός του αγώνα του 1821.

## Βιογραφία
Η καταγωγή του ήταν από το χωριό Λιγουριό της επαρχίας Ναυπλίου. Υπηρέτησε στρατιώτης και πολέμησε στην πολιορκία του Ναυπλίου, και συγκεκκριμένα το 1822 συμμετείχε μαζί με άλλους οπλαρχηγούς στο πρώτο πρώτο πολιορκητικό σώμα το οποίο και συγκροτήθηκε για την πολιορκία του Παλαμηδίου. Αργότερα ακολούθησε πολιτική καριέρα και έγινε γερουσιαστής στην Πελοποννησιακή Γερουσία το 1821 και πληρεξούσιος της επαρχίας Ναυπλίαυ στην Δ΄ Εθνοσυνέλευση Άργους. το 1821 όπως ήτανε και πληρεξούσιος της επαρχίας Ναυπλίου στην ΄Β Εθνοσυνέλευση του Άστρους το 1823.  ήταν δε ανεψιός του Θεόδωρου Κολοκοτρωνη με το ψευδωνυμο > ιυος της Μαριας κολοκοτρωνη. αγωνιστηκε στο πλευρο του ,κι ειχε πτυχιο απ'την αγγλια.

## Παραπομπές


Κατηγορία:Αγωνιστές του 1821
Κατηγορία:Έλληνες πληρεξούσιοι
Κατηγορία:Έλληνες γερουσιαστές
Γεώργιος Αγαλλόπουλος

Ο **Γεώργιος Αγαλλόπουλος** ήταν αγωνιστής της Ελληνικής Επανάστασης του 1821.
## Βιογραφία
Η καταγωγή του ήταν από τον Μυστρά. Εγκαταστάθηκε στην Ύδρα όπου και σε νεαρή ηλικία ασχολήθηκε με το εμπόριο πριν από την επανάσταση. Υπήρξε συνεταίρος του Αντωνίου Οικονόμου μετά την επανάσταση της Ύδρας και αργότερα βοήθησε τον Νικολή Σπηλιωτόπουλο για τη σύσταση της καγκελαρίας του Άργους. Το 1818 έγινε μέλος της φιλικής εταιρίας. Μετά την πρώτη του αποστολή στην ΚΛωνσταντινούπολη όπου και συνάντησε τους αρχηγούς της Εταιρίας Αθανάσιο Ξάνθο, Εμμανουήλ Τσακάλωφ και Παναγιώτη Σέκερη ξαναγύρισε στην ύδρα για να προετοιμάσει την εξέγερση του νησιού μαζι με τον Αντώνιο Οικονόμου. Αργότερα βοήθησε τον Νικόλαο Στπηλιωτόπουλο στην ίδρυση της Καγκελαρίας του Άργους

Πήρε μέρος σε πολλούς αγώνες ως αρχηγός σώματος όπως πήρε μέρος στην πολιορκία του φρουρίου της Ναυπλίας ως αρχηγός του σώματος, του φρούριου του Άργους, βοήθησε στην άλωση της Κορίνθου και σε άλλες μάχες μαζί με τον Νικήτα Σταματελόπουλο στην Πελοπόννησο και σε άλλα μέρη της Ελλάδας. Πολέμησε σε όλες τις μάχες της εποχής του Δράμαλη και πήρε μέρος στην περίφημη μάχη της Ράχοβας ή Αράχοβας υπό τις διαταγές των Καραΐσκάκη και Νικήτα Σταματελόπουλου, όπου σκοτώθηκε ο Μουστάμπεης αλλά και στην πολιορκία της Αθήνας υπό τον στρατηγό Γεώργιο Καραΐσκάκη. Το 1822 ό Αγαλλόπουλος γίνεται Χιλίαρχος. Ό Αγαλλόπουλος εκτός από την πολεμική του δράση στον αγώνα προσέφερε και μεγάλη οικονομική βοήθεια.

## Πηγές
* 
* 

Κατηγορία:Αγωνιστές του 1821
Νικόλαος Λάμπρου

Ο **Νικόλαος Γεωργίου Λάμπρου** ήταν αγωνιστής της Ελληνικής Επανάστασης του 1821.

Η καταγωγή του ήταν από το Κρανίδι. Υπήρξε στρατηγός και πολέμησε σε πολλές μάχες με επιτυχία. Βρέθηκε μάλιστα και στην πολιορκία του Ναυπλίου, όπου πολέμησε με τους συμπατριώτες του από το Κρανίδι. 

Έλαβε μέρος στις μάχες εναντίον του Δράμαλη και τέλος εξήλθε της Πελοποννήσου και πολέμησε στην Ρούμελη με τους στρατιώτες του.

## Πηγές
* 

Κατηγορία:Έλληνες πληρεξούσιοι
Κατηγορία:Αγωνιστές του 1821
Αναγνώστης Ζέρβας

Ο **Αναγνώστης Ζέρβας** ήταν αγωνιστής και πολιτικός του αγώνα του 1821.

Η καταγωγή του ήταν από το Κρανίδι. Υπήρξε πολιτικός και στρατιωτικός και πήρε μέρος στην πολιορκία του Ναυπλίου. 

Αργότερα έγινε γερουσιαστής της Πελοποννήσου. Δεξί χέρι του Κολοκοτρώνη, φυλακίστηκε κι ο ίδιος στο Παλαμήδι.

## Πηγές
* 

Κατηγορία:Αγωνιστές του 1821
Κατηγορία:Έλληνες γερουσιαστές
Τζον Πάιπερ

Ο **Τζον Στεφεν Πάιπερ** (*John Stephen Piper*, 11 Ιανουαρίου 1946) είναι Ευαγγελικός Καλβινιστής/Βαπτιστής Χριστιανός κήρυκας, συγγραφέας, και ποιμένας της Βαπτιστικής Εκκλησίας Βηθλεέμ, η οποία βρίσκεται στην στην Μινεάπολη της Μινεσότα.

Είναι ένας από τους θεολόγους με την μεγαλύτερη επιρροή στον Μεταρρυθμισμένο Προτεσταντικό χώρο. Είναι γνωστός για την κριτική που ασκεί του στο λεγόμενο, Ευαγγέλιο της Ευημερίας, καθώς και για την θέση του πως χαρίσματα όπως η γλωσσολαλιά δεν έχουν σταματήσει. Ήταν ο πρώτος που εισήγαγε στην θεολογία τον όρο *[[Χριστιανικός ηδονισμός]]*, σύμφωνα με τον οποίο *όσο περισσότερο είμαστε ικανοποιημένοι με τον Θεό, τόσο περισσότερο δοξάζεται*.

Κυκλοφορεί στα ελληνικά το βιβλίο του Πάιπερ, *Μη Χαραμίζεις τη Ζωή σου*.

## Υποσημειώσεις


## Εξωτερικοί σύνδεσμοι

*Desiring God: η σελίδα της διακονίας του Τζον Πάιπερ

Κατηγορία:Θρησκευτικά πρόσωπα και προσωπικότητες
Κατηγορία:Καλβινισμός
Κατηγορία:Προτεστάντες θεολόγοι
Κατηγορία:Αμερικανοί θεολόγοι
Ρωσικό Οικολογικό Κόμμα «Οι Πράσινοι»

Το **Ρωσικό Οικολογικό Κόμμα «Οι Πράσινοι»** (ρωσ. Российская экологическая партия «Зелёные») ήταν ένα ρωσικό οικολογικό πολιτικό κόμμα. Ίδρύθηκε το 1992, ως **Εποικοδομητικό Οικολογικό Κόμμα** και το 2002 μετονομάστηκε σε **Ρωσικό Οικολογικό Κόμμα «Οι Πράσινοι».**

## Περιφερειακή Δούμα της Σαμάρας

Στις περιφερειακές εκλογές του 2007, το κόμμα απέκτησε το 7.58% των ψήφων στις εκλογές της Σαμάρας και από τότε έχει βουλευτές στην τοπική Κρατική Δούμα.

## Βουλευτικές εκλογές του 2007

Πριν τις εκλογές του 2007, η Ρωσική Κεντρική Εκλογική Επιτροπή αποφάσισε ότι το κόμμα δεν θα μπορούσε να συμμετάσχει στην εκλογική διαδικασία, λόγω του ότι βρέθηκαν ψεύτικες υπογραφές στις λίστες των οπαδών του.

## Δίκαιη Ρωσία

Το 2008, στο δέκατο-πέμπτο συνέδριο του κόμματος αποφασίστηκε το κόμμα να μετατραπεί σε **Ρωσική Οικολογική Κίνηση «Οι Πράσινοι»** και να ενωθούν με το κόμμα «Δίκαιη Ρωσία».

## Δείτε επίσης
* Δίκαιη Ρωσία

Κατηγορία:Ρωσικά πολιτικά κόμματα
Τάγμα της Τιμής (Ρωσία)

Το **Βραβείο της Τιμής** είναι ένα βραβείο της Ρωσικής Ομοσπονδίας. Ιδρύθηκε με το προεδρικό διάταγμα Νο 442 στις 2 Μαρτίου 1994. 

## Σε ποιους απονέμεται
Το Βραβείο της Τιμής απονέμεται σε πολίτες για τα επιτεύγματα τους στην πολιτεία, στη βιομηχανία, στις έρευνες, στις κοινωνικές και φιλανθρωπικές δραστηριότητες, στις εκπαιδευτικές υπηρεσίες. Ο βραβευμένος φορά το βραβείο στην αριστερή πλευρά του στήθους. 

Τιμή
Ιωάννης Μήτσας

Ο **Ιωάννης Μήτσας** ήταν αγωνιστής της Ελληνικής Επανάστασης του 1821.

Γεννήθηκε στην Ερμιόνη Αργολίδας το 1794. Πατέρας του ήταν ο καραβοκύρης Αδριανός Ι. Μήτσας και μητέρα του η αρχοντοπούλα Θεοδότη ή Θεοδώρα, της εύπορης οικογένειας Σαρρή. Αδελφός του ήταν ο Σταμάτης Μήτσας. 

Υπηρέτησε στρατιώτης και πολέμησε στην πολιορκία του Ναυπλίου. Πήρε μέρος στις μάχες εναντίον του Δράμαλη. Πήγε και στην Ρούμελη μαζί με τον Νικήτα, και αργότερα με τον στρατηγό Γ. Κολοκοτρώνη. Έπεσε μαχόμενος στην εκστρατεία του Καραΐσκάκη προς απελευθέρωση των Αθηνών. 

## Δράση κατά την Ελληνική Επανάσταση
Ο **Ιωάννης Μήτσας**, μαζί με τον αδερφό του Σταμάτη υπήρξαν πρωταγωνιστές της Ελληνικής Επανάστασης του 1821. Ενώ παλαιότερα ασχολούνταν με τη τη θάλασσα, όταν τον χρειάστηκε η πατρίδα φόρεσε τη φουστανέλα και αγωνίστηκε με απαράμιλλη γενναιότητα σε πολλές μάχες ενάντια στους κατακτητές. Ήταν από τους πρώτους που έφταναν στις μάχες και συχνά ερχόταν αντιμέτωπος με πολλαπλάσιες εχθρικές δυνάμεις, ενδεικτικό της ανδρείας και του ψυχικού σθένους που τον χαρακτήριζαν. Μεταξύ άλλων, πολέμησε στη μάχη στο Βαλτέτσι, στα Δερβενάκια, στους Μύλους και σε άλλα μέρη της Πελοποννήσου, όπως και στην Κρήτη και τη Στυλίδα.

## Θάνατος
Στις 27 Μαρτίου του 1827, ο **Ιωάννης Μήτσας** έδωσε την τελευταία του μάχη υπέρ της πατρίδας, στα Ταμπούρια (ανάμεσα στο Κερατσίνι και τον Πειραιά). Κατά τη διάρκεια νυχτερινής αντεπίθεσης των Ελλήνων για να ανακαταλάβουν τις θέσεις τους, αφού πολέμησαν ηρωικά σώμα με σώμα, έπεσε νεκρός. Έτσι σφράγισε με τη συγκλονιστική του θυσία τον αγώνα των Ελλήνων.

## Παραπομπές


## Πηγές
* Η ηρωική οικογένεια των Μητσαίων του Γιάννη Μ. Σπετσιώτη
*27 Μαρτίου 1827. 191 χρόνια από τη θυσία του Γιάννη Μήτσα υπέρ Πίστεως και Πατρίδος
*Mητσαίοι, οι κουρσάροι της λευτεριάς
*

Κατηγορία:Αγωνιστές του 1821
Σταμάτης Μήτσας

Ο **Σταμάτης Μήτσας** ήταν Έλληνας αγωνιστής του 1821.

## Βιογραφικά στοιχεία
Η καταγωγή του ήταν από το Καστρί Αργολίδας. Ήταν αδελφός του Ιωάννη Μήτσα και υπηρέτησε όπως και αυτός στην πολιορκία του Ναυπλίου, και στη Ρούμελη . 

Κατά την εισβολή του Δράμαλη πολέμησε με το Θεόδωρο Κολοκοτρώνη και ύστερα πήγε στην Αθήνα με το Γενναίο κατά την πολιορκία της Ακρόπολης. Αργότερα έγινε πληρεξούσιος στις εθνικές συνελεύσεις και βουλευτής. 

Παιδιά του ήταν η Θεοδώρα Μήτσα, μητέρα του δημάρχου Αθηναίων Σπυρίδωνος Μερκούρη, και ο Αντώνιος Μήτσας, βουλευτής.

## Πηγές
* 

Κατηγορία:Αγωνιστές του 1821
Κατηγορία:Έλληνες πληρεξούσιοι
Κατηγορία:Έλληνες βουλευτές
Μιχαήλ Κάβας

Ο **Μιχαήλ Κάββας** ή **Κάβας** ήταν ιατρός και πολιτικός του 1821.

Η καταγωγή του ήταν από το Άργος. Φυλακίστηκε από τους Τούρκους στην Τριπολιτσά. Μετά την άλωση της πόλης εκπλήρωσε το χρέος του έναντι της πατρίδας ως ιατρός. 

Αργότερα έγινε πληρεξούσιος στην Β΄ Εθνοσυνέλευση Άστρους και βουλευτής.

## Παραπομπές


## Πηγές
* 

Κατηγορία:Έλληνες ιατροί του 19ου αιώνα
Κατηγορία:Βουλευτές Αργολίδος
Κατηγορία:Έλληνες πληρεξούσιοι
Ιωάννης Περρούκας

Ο **Ιωάννης Περρούκας** ή **Μπερούκας** ήταν αγωνιστής της Ελληνικής Επανάστασης του 1821.

Η καταγωγή του ήταν από την επαρχία Άργους. Η οικογένειά του ήταν μια από τις επισημότερες της Πελοποννήσου. Ήταν ο αδελφός του Χαράλαμπου και του Δημήτρη. 

Φυλακίστηκε από τους Τούρκους στην Τριπολιτσά μαζί με τους υπόλοιπους προύχοντες και αρχιερείς. Μετά την άλωση της Τριπολιτσάς αποφυλακίστηκε, δεν πρόλαβε να φτάσει όμως στην πατρίδα του, επειδή πέθανε μόλις έφτασε στον Αχλαδόκαμπο.

## Πηγές
* 

Κατηγορία:Αγωνιστές του 1821
Ιωάννης Παπαλεξόπουλος

Ο **Ιωάννης Παπαλεξόπουλος** ήταν αγωνιστής της Ελληνικής Επανάστασης του 1821.

Η καταγωγή του ήταν από την επαρχία Άργους. Αναδείχτηκε καλός στρατιωτικός. Έλαβε μέρος σε πολλές μάχες με τον στρατηγό Γενναίο Κολοκοτρώνη καθ' όλη την διάρκεια του αγώνα. 

## Πηγές
* 

Κατηγορία:Αγωνιστές του 1821
Μάτα Ούτου

Η **Ματά-Ουτού** (, Matāʻutu) είναι η πρωτεύουσα του νησιωτικού συμπλέγματος των Ουαλίς και Φουτουνά, που αποτελούν εδαφική επικράτεια της Γαλλίας. Έχει 1.191 κατοίκους με βάση την απογραφή πληθυσμού του 2003. Βρίσκεται στο ανατολικότερο νησί Ουαλίς.

Πολύ κοντά στην πόλη βρίσκονται δύο σημαντικοί αρχαιολογικοί χώροι, το οχυρό Talietumu (ή Kolo Nui) και το Tonga Toto.

## Παραπομπές


## Εξωτερικοί σύνδεσμοι

Κατηγορία:Πρωτεύουσες της Ωκεανίας
Κατηγορία:Ουώλλις και Φουτούνα
Νικόλαος Παπαλεξόπουλος

Ο **Νικόλαος Παπαλεξόπουλος** ήταν ιατρός και αγωνιστής της Ελληνικής Επανάστασης του 1821.

Η καταγωγή του ήταν από την επαρχία Άργους. Ήταν αδελφός του Ιωάννη. Ως ιατρός και άριστος επιστήμονας αναδείχτηκε πολύ χρήσιμος στον αγώνα. 

## Πηγές
* 

Κατηγορία:Έλληνες ιατροί του 19ου αιώνα
Κατηγορία:Αγωνιστές του 1821
Σπύρος Παπαλεξόπουλος

Ο **Σπύρος Παπαλεξόπουλος** ήταν πολιτικός της εποχής του αγώνα του 1821 από το Ναύπλιο.

Αδελφοί του ήταν ο Ιωάννης και ο Νικόλαος. 

Υπήρξε πληρεξούσιος σε Εθνικές Συνελεύσεις και βουλευτής. Υπηρέτησε και σε πολλές άλλες πολιτικές υπηρεσίες, μεταξύ των οποίων διετέλεσε και δήμαρχος Ναυπλιέων, και πέθανε ως γερουσιαστής το 1850. Ήταν σύζυγος της Καλλιόπης Παπαλεξοπούλου.

## Πηγές
* 
*Καλλιόπη Παπαλεξοπούλου (1809-1899) ΑΡΓΟΛΙΚΗ ΑΡΧΕΙΑΚΗ ΒΙΒΛΙΟΘΗΚΗ ΙΣΤΟΡΙΑΣ ΚΑΙ ΠΟΛΙΤΙΣΜΟΥ, ανακτήθηκε 30 Μαΐου 2010

Κατηγορία:Έλληνες γερουσιαστές
Κατηγορία:Έλληνες πληρεξούσιοι
Κατηγορία:Έλληνες πολιτικοί-επέκταση
Κατηγορία:Βουλευτές Αργολίδος
Κατηγορία:Δήμαρχοι Ναυπλίου
Χρήστος Βλάσης

Ο **Χρήστος Βλάσης** ή **Βλάσσης** ήταν Έλληνας πολιτικός της περιόδου της Ελληνικής Επαναστάσεως του 1821.

## Βιογραφία

Προεπαναστατικά ήταν προεστός του Άργους. Καταγόταν από την πολυμερής οικογένεια των Βλάσιδων με καταγωγή από την Κοτίτσα Αρκαδίας που κατά τα Ορλοφικά αναγκάστηκαν και μετοίκησαν στο Άργος. Η οικογένεια συνείσφερε πολλά και δαπάνησε μεγάλο μέρος της ιδιωτικής της περιουσίας για τον Αγώνα. Ο  πατέρας του Θεόδωρος ήταν ο πρώτος Έλληνας Υπουργός (Μίνιστρος τότε) Δικαιοσύνης και από τα αδέλφια του ο Ιωάννης χρημάτισε επίσης δήμαρχος και βουλευτής.  

Ο Χρήστος υπήρξε πληρεξούσιος των Εθνικών Συνελεύσεων, έπαρχος Ναυπλίου, σύμβουλος επικρατείας, το 1844-1849 γερουσιαστής, ο πρώτος Δήμαρχος Άργους το 1834-1838, και βουλευτής.

## Παραπομπές


## Πηγές
* Αργολική αρχειακή βιβλιοθήκη ιστορίας και πολιτισμού http://argolikivivliothiki.gr/2009/01/18/%CE%B2%CE%BB%CE%AC%CF%83%CF%83%CE%B7%CF%82-%CF%87%CF%81%CE%AE%CF%83%CF%84%CE%BF%CF%82-%CF%86%CE%B9%CE%BB%CE%B9%CE%BA%CF%8C%CF%82-%CE%B4%CE%AE%CE%BC%CE%B1%CF%81%CF%87%CE%BF%CF%82-%CE%AC%CF%81%CE%B3/
* 

Κατηγορία:Πρόκριτοι
Κατηγορία:Έλληνες πληρεξούσιοι
Κατηγορία:Έλληνες γερουσιαστές
Κατηγορία:Βουλευτές Αργολίδος
Κατηγορία:Έπαρχοι Ναυπλίας
Κατηγορία:Έλληνες μέλη του Συμβουλίου της Επικρατείας
Κατηγορία:Δήμαρχοι Άργους
Τάσος Νέζος

Ο **καπετάν Τάσος Νέζος** ήταν αγωνιστής του 1821.

Η καταγωγή του ήταν από το Κουτσοπόδι Αργολίδος. Έγινε γνωστός για τις υπηρεσίες του στον αγώνα.

Ήταν συνεργάτης του Θεόδωρου Κολοκοτρώνη στο κάψιμο των σπαρτών του κάμπου για να μη βρει ο Δράμαλης τροφή για τα στρατεύματά του, συντελώντας και αυτός στην καταστροφή του. Πήρε μέρος στην πολιορκία του Ναυπλίου και σε πολλές μάχες όπου και διακρίθηκε για την ανδρεία του. Στη μάχη των Δερβενακίων πολέμησε ηρωικά επικεφαλής 200 Κουτσοποδιωτών, λαβώθηκε στο γόνατο και έμεινε χωλός δια βίου.

Από τους απογόνους του φυλάσσονται στο Κουτσοπόδι το γιαταγάνι του με ασημένια λαβή και διάφορα έγγραφα της εποχής της επανάστασης και μεταγενέστερα. Τα απομεινάρια του σπιτιού του σώζονται ακόμη στο Κουτσοπόδι.

## Πηγές
* 

## Παραπομπές


Κατηγορία:Αγωνιστές του 1821
Γιάννης Νταγρές

Ο καπετάνιος **Γιάννης Νταγρές** ή Γιαννάκος (Καρυά Αργολίδας, 1780 - 1854) ήταν αγωνιστής του 1821.

## Βιογραφικά στοιχεία
Η καταγωγή του ήταν από την Καρυά Άργους. Κατά την προ-επαναστατική περίοδο αρχικά ήταν κλέφτης και εν-συνεχεία εισπράκτωρ φόρων. Με το ξέσπασμα του Αγώνα (1821) οργάνωσε σε δικό του επαναστατικό σώμα τους Καρυώτες. Έγινε περίφημος για τους στρατιωτικούς του αγώνες, οι οποίοι περιγράφονται στα απομνημονεύματα του Φωτάκου. Διέπρεψε στην πολιορκία της Τριπολιτσάς. Επίσης διακρίθηκε στη μάχη της Γράνας, στη θέση Καπνίστρα, όπου οι 200 άνδρες του Νταγρέ πολέμησαν εναντίον πολύ μεγαλύτερου αριθμού πεζών και ιππικού (συνολικά 3.000 άνδρες) και, μετά από σημαντικές απώλειες (σκοτώθηκε και ο αδελφός του Θανάσης Νταγρές, κατά μία εκδοχή αυτοκτονώντας για να μη συλληφθεί, όπως σκοτώθηκαν και οι 13 άνδρες του), κλείστηκαν με τον αρχηγό τους στη «σπηλιά του Μπούρμπουνα». Εκεί παραλίγο να πνιγούν από τους καπνούς που διοχέτευσαν σ' αυτή οι Τούρκοι υπό τον Αλή Μπέη, μέχρις ότου έσπευσε άλλο ελληνικό τμήμα σε βοήθεια.

Μετά την άλωση της Τριπολιτσάς, αυτός και οι στρατιώτες του συνέλαβαν τον πρόκριτο της επαρχίας Σωτήριο Κουγιά γιατί, όπως έλεγαν, πρόδωσε τα μυστικά της Φιλικής Εταιρείας στους Τούρκους. Ο Κουγιάς βασανίστηκε απάνθρωπα από τον Νταγρέ (ο οποίος του ακρωτηρίασε τμήματα του προσώπου του και τον υποχρέωσε να τα καταπιεί), παρουσία του Θεόδωρου Κολοκοτρώνη και πέθανε. Κατά μία εκδοχή, ο ίδιος ο Κολοκοτρώνης τον εκτέλεσε, μη μπορώντας να αντέξει το θέαμα του βασανισμού του.

Ο Νταγρές πήρε μέρος και σε άλλες πολλές μάχες, στην πολιορκία του Ναυπλίου και την εισβολή του Δράμαλη.
Υπάρχει προτομή του στον προαύλιο χώρο του Ιερού Ναού Αγίου Ιωάννου του Προδρόμου, στην Καρυά Αργολίδας .

## Πηγές
* 
* *Ιστορία του Ελληνικού Έθνους*, τ. ΙΒ, σ. 149, 176, Αθήνα: Εκδοτική Αθηνών, 1975.
## Παραπομπές


Κατηγορία:Αγωνιστές του 1821
Δημήτριος Τσώκρης

Ο **Δημήτριος Τσώκρης** ήταν Έλληνας αγωνιστής της Επανάστασης του 1821 και πολιτικός.
## Βιογραφικά στοιχεία
Ο Τσώκρης γεννήθηκε στο Άργος, από όπου και καταγόταν. Οργάνωσε με δικά του έξοδα στρατιωτικό σώμα και έγινε ο αρχηγός της επαρχίας του Άργους. Πήγε στην Κωνσταντινούπολη, όμως επέστρεψε  μετά την αρχή της επανάστασης και παρουσιάστηκε ως αρχηγός της Επαρχίας Άργους. 

Διέπρεψε κατά την πολιορκία του Ναυπλίου και κατά την εισβολή του Δράμαλη στην Αργολίδα. Συμμετείχε  στην εκστρατεία εναντίον του Δράμαλη, στις μάχες στα Δερβενάκια, στη Ναύπακτο, στην Τριπολιτσά, στο Νιόκαστρο και αλλού. επολέμησε έως ότου οι Τούρκοι εχάθησαν από την Αργολίδα. Βρέθηκε και σε διάφορους ακροβολισμούς και σε μάχες στο Παλιόκαστρο του Άργους. Στη Μάχη του Αγίου Σώστη όπου φονεύτηκε ο παπά Αρσένης Κρέστης, ο Τσώκρης έφτασε πρώτος με τους στρατιώτες του από την Αργολίδα και καταλαμβάνοντας τα νώτα των Τούρκων. Μετά από αυτόν έφτασε από το Στεφάνι και το απόσπασμα του Νικήτα, ο Χατσή Χρήστος και άλλοι, και όλοι μαζί σώσανε την έκβαση της μάχης. Ο Τσώκρης πολέμησε μέχρι που οι Τούρκοι εγκατέλειψαν την Αργολίδα και την Κόρινθο. Στους εμφύλιους πολέμους ακολούθησε τον Κολοκοτρώνη, με τον οποίο τον συνέδεε στενή φιλία. Όταν αργότερα ήρθε ο Ιμπραήμ εξεστράτευσε και αυτός κατά των Αράβων υπό την στραταρχία του Κυριάκου Σκούρτη. Στη μάχη που έγινε στους Παλαιούς Αβαρίνους, ο Ιμπραήμ Πασάς πολιόρκησε στενά τους Έλληνες που είχαν κλειστεί στο φρούριο, και οι οποίοι μην έχοντες τροφές, πολεμοφόδια και καμία ελπίδα βοήθειας παραδόθηκαν στον Ιμπραήμ δια συνθήκης παραδίδοντας τα όπλα τους. Μεταξύ των παραδοθέντων Ελλήνων ήταν και ο Τσώκρης με τους στρατιώτες και καπεταναίους του.

Διετέλεσε πληρεξούσιος της επαρχίας Άργους στις Εθνικές Συνελεύσεις, στην Δ’ του Άργους (1829) και την Ε’ του Ναυπλίου (1831). Διετέλεσε βουλευτής της επαρχίας Άργους επί Όθωνα και επί Γεωργίου Α’. Είχε τιμηθεί με τα παράσημα του αργυρού και χρυσού σταυρού του Σωτήρος και των Ταξιαρχών, το 1847 ήταν υποστράτηγος της ενεργού φάλαγγας και το 1864 επίτιμος υπασπιστής του βασιλέως Γεωργίου Α’. 

Ήταν παντρεμένος με τη Μαριγώ Α. Ιατρού και είχε έξι γιους και τρεις κόρες, ανάμεσά τους ο Νικόλαος (βουλευτής Άργους), Πηνελόπη Ταμπακοπούλου και Ελένη Καρατζά.

## Παραπομπές


## Πηγές
* 

Κατηγορία:Αγωνιστές του 1821
Αθηναϊκό Ωδείο

Το **Αθηναϊκό Ωδείο** ήταν ένα από τα πρώτα μουσικά εκπαιδευτήρια των Αθηνών.

Σήμερα, το Αθηναϊκό Ωδείο λειτουργεί υπό την αιγίδα του Υπουργείου Πολιτισμού σε ένα νεοκλασικό κτίριο στη συμβολή των οδών Αγίας Σοφίας 96 και Μυκάλης στη Νέα Σμύρνη.

Το Αθηναϊκό Ωδείο είναι εξοπλισμένο με σύγχρονα εποπτικά μέσα και έχει εισαγάγει νέες πρωτοποριακές μεθόδους διδασκαλίας και μαθήματα. Η συνεργασία του με ευρωπαϊκά πανεπιστήμια μουσικής του επιτρέπει να προσφέρει στους φοιτητές του τα μαθήματα, τις εξετάσεις και τους πανεπιστημιακούς τίτλους σπουδών των συνεργαζόμενων ιδρυμάτων. Παράλληλα ως αναγνωρισμένο ωδείο, εκδίδει αναγνωρισμένους τίτλους μουσικών σπουδών από το κράτος και την Ευρωπαϊκή Ένωση.

Προς τιμή των καλλιτεχνών και των καθηγητών που εργάζονται στο Ωδείο, διοργανώνεται το Φεστιβάλ Τέχνης «20-20» από τις 20 Μαΐου έως τις 20 Ιουνίου που προβάλει το έργο τους, ενώ παράλληλα προσκαλούνται καλλιτέχνες, εκπρόσωποι όλων των Καλών Τεχνών και παρουσιάζουν διαλέξεις, εκθέσεις, συναυλίες, ρεσιτάλ, μαθήματα και διάφορα άλλα καλλιτεχνήματα.

Το Αθηναϊκό Ωδείο λειτουργεί σχολές οργανικής, θεωρητικής και φωνητικής μουσικής σε τμήματα : κλασική μουσική, Τζαζ, μοντέρνα και παραδοσιακή μουσική. Λειτουργεί επίσης παιδική και νεανική χορωδία, μουσικά σύνολα και εργαστήρια μοντέρνας σύνθεσης με χρήση ηλεκτρονικών υπολογιστών και ψηφιακών μέσων. 

Στις εγκαταστάσεις του συστεγάζεται η ΜΚΟ «Αθηνά», που δραστηριοποιείται σε θέματα Καλών Τεχνών, περιβάλλοντος και κοινωνικά.

Το Αθηναϊκό Ωδείο παρέχει υποτροφίες σε αριστούχους φοιτητές και κοινωνικά ευαίσθητες ομάδες.

## Πηγές
*καλλιτεχνική και πολιτιστική δράση 
*Άρθρο της Musipedia

Κατηγορία:Καλλιτεχνικοί πολυχώροι στην Αθήνα 
Κατηγορία:Εκπαιδευτικά ιδρύματα στην Αθήνα
ΕΡΑ Σπορ

Η **ΕΡΑ Σπορ** (**Ελληνική Ραδιοφωνία Σπορ**) είναι ο τέταρτος χρονολογικά ραδιοφωνικός σταθμός της ΕΡΤ, που έχει ως αντικείμενο την ραδιοφωνική κάλυψη και μετάδοση αθλητικών γεγονότων, εκπομπών και ειδήσεων.

Εκπέμπει στους μεγακύκλους (MHz) των FM στους 101.8 από τον Υμηττό και στους 100.9 από την Πάρνηθα και στους χιλιόκυκλους (KHz) των AM στη συχνότητα 981 από τη Μακρόνησο του Πειραιά.

## Ιστορία
Η ΕΡΑ Σπορ θεωρητικά είναι διάδοχος σταθμός της ΥΕΝΕΔ. Το 1982 με την πολιτικοποίησή της μετονομάστηκε σε ΕΡΤ2, ενώ το 1987 με τη συγχώνευση των δύο κρατικών φορέων ραδιοτηλεόρασης μετονομάζεται σε Τέταρτο Πρόγραμμα και λίγο αργότερα σε ΕΡΑ 4 αλλάζοντας ριζικά προφίλ, μεταδίδοντας μουσική και ορισμένες αθλητικές μεταδόσεις.

Την ιδέα του αμιγώς αθλητικού ραδιοφώνου ήρθε μετά από πρόταση του Διευθυντή του αθλητικού προγράμματος Κώστα Μότση και σε συνεργασία με τον Γενικό Διευθυντή Γιώργο Τζαβέλα και τον Ηρακλή Κοτζιά, προχώρησαν στο σχεδιασμό και τη δομή του νέου προγράμματος, που αποτελούσε πρόκληση για τα ραδιοφωνικά δεδομένα.

Η ΕΡΑ Σπορ "βγήκε στον αέρα" στις 3 Μαΐου 1993, και σύντομα απέσπασε την αγάπη των ακροατών. Μεταδίδει ζωντανά σχεδόν ολόκληρο το πρόγραμμά της, με το μικρόφωνο στα γήπεδα και στις άλλες αθλητικές διοργανώσεις, στην Ελλάδα και το εξωτερικό.

Από τότε που ξεκίνησε, έγινε το πρώτο σε ακροαματικότητα ραδιόφωνο της ΕΡΑ τόσο στην Αθήνα, αγγίζοντας μέχρι και το 8%, όσο και στην περιφέρεια. Έχοντας φανατικό κοινό, η ΕΡΑ Σπορ έγινε η "σχολή" για το ελληνικό αθλητικό ραδιόφωνο, με πολλές αξιόλογες εκπομπές (Τρίτο Μάτι, 12 και 1, Fight Club και άλλες πολλές εκπομπές).

### Κλείσιμο - επαναλειτουργία της ΕΡΤ και της ΕΡΑ Σπορ
Στις 11 Ιουνίου 2013, όταν με κυβερνητική απόφαση, έκλεισε ολόκληρη η ΕΡΤ, σταμάτησε να εκπέμπει και η ΕΡΑ Σπορ. Παρόλα αυτά, οι εργαζόμενοι της ΕΡΤ, οι οποίοι παρέμειναν στα κτήρια της συνέχισαν την λειτουργία της, από τη συχνότητα 101.8 FM.

Ωστόσο, στις 28 Απριλίου 2015 ψηφίστηκε από τη Βουλή ο νόμος για την επαναλειτουργία της ΕΡΤ, η οποία έγινε στις 11 Ιουνίου 2015, δύο χρόνια μετά το κλείσιμό της, με επανέναρξη της ΕΡΑ Σπορ στις ίδιες συχνότητες και με νέο πλήρες πρόγραμμα.

Επίσης από την επαναλειτουργία της ΕΡΤ, η ΕΡΑ Σπορ, είναι ο μόνος ραδιοφωνικός σταθμός, που διατηρεί στην επωνυμία του, το ακρωνύμιο ΕΡΑ, η οποία συγχωνεύτηκε με την ΕΡΤ, και έκτοτε οι υπόλοιπες ονομασίες ΕΡΑ 1, ΕΡΑ 2, ΕΡΑ 3, και ΕΡΑ Δίκτυο (στους 19 τοπικούς σταθμούς), αντικαταστάθηκαν αντίστοιχα, από τα Πρώτο, Δεύτερο, Τρίτο και ΕΡΤ Δίκτυο (από το 2020 ονομάζεται ΕΡΤ Περιφέρεια).

## Λογότυπα

## Παραπομπές


## Εξωτερικοί σύνδεσμοι
*Ακούστε ζωντανά την ΕΡΑ Σπορ στο Radio Live
*Ακούστε ζωντανά την ΕΡΑ Σπορ στο ERT Echo
*Δείτε το πρόγραμμα της ΕΡΑ Σπορ στο ERT Echo

Κατηγορία:Ελληνική Ραδιοφωνία
Κατηγορία:Ελληνικοί ραδιοφωνικοί σταθμοί
Πενφιλντίτης

Ο **πενφιλντίτης** () είναι ένυδρο χλωριούχο ορυκτό του μολύβδου. Το όνομα τού αποδόθηκε προς τιμήν του Samuel Lewis Penfield, (1856–1906), καθηγητή Ορυκτολογίας στο Πανεπιστήμιο του Γιέιλ.

Απαντάται ως προϊόν εξαλλοίωσης μεταλλευτικών απορριμμάτων που περιέχουν μόλυβδο από την επίδραση θαλάσσιου νερού (Λαύριο, Baratti Ιταλίας) ή ως προϊόν οξείδωσης υδροθερμικών μολυβδούχων αποθέσεων (Sierra Gorda, Χιλή). Έχει, επίσης, ανευρεθεί στη Μαχντία της Τυνησίας ως προϊόν εξαλλοίωσης μολυβδούχων αντικειμένων σε ναυάγιο της ύστερης Ελληνιστικής εποχής και στο Little Giant mine στο Άινταχο των ΗΠΑ.

Ορυκτά με τα οποία σχετίζεται είναι ο παραλαυριονίτης και ο φωσγενίτης (Λαύριο), ο φιντλερίτης και ο κοττουνίτης (Baratti).

Απαντάται στην περιοχή Baratti της Τοσκάνης στην Ιταλία, σε μεταλλευτικά απορρίμματα (slag) και στο ορυχείο Margarita της περιοχής Sierra Gorda, Αντοφαγάστα, της Χιλής.

Στην Ελλάδα ανευρίσκεται σε μεταλλευτικά απορρίμματα των μεταλλείων Λαυρίου, όπου και αποτελεί χαρακτηριστικό ορυκτό (type locality) και συγκεκριμένα στις περιοχές Πασά- λιμάνι, Σούνιο, παραλία Θορικού και Βρυσάκη.

## Πηγές
*Handbook of Mineralogy
*Mindat.org
*Webmineral.com

## Δείτε επίσης
*Κατάλογος ορυκτών
*Κατάλογος ορυκτών των μεταλλείων Λαυρίου

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244

## Σημειώσεις


Πενφιλντιτης
Κατηγορία:Αλογονίδια
Ισότοπα του ροδίου

Το φυσικό ρόδιο (Rh) αποτελείται μόνο από ένα σταθερό ισότοπο, το 103Rh. Τα πιο σταθερά ραδιοϊσότοπα είναι τα 101Rh (με ημιζωή 3.3 χρόνια), το 102Rh (με ημιζωή 207 ημέρες), το 102mRh (με ημιζωή 2.9 χρόνια) και το 99Rh (με ημιζωή 16.1 ημέρες). Είκοσι άλλα ραδιοϊσότοπα έχουν ατομικές μάζες που κυμαίνονται από 92.926 u (το 93Rh) έως 116.925 u (το 117Rh). Τα πιο πολλά απ' αυτά έχουν ημιζωές μικρότερες από 1 ώρα εκτός από το 100Rh που έχει ημιζωή 20.8 ώρες και το 105Rh με ημιζωή 35.36 ώρες. Υπάρχουν επίσης μερικά μετασταθή με πλέον σταθερό το 102mRh (0.141 MeV) με ημιζωή περίπου 207 ημέρες και το 101mRh (0.157 MeV) με ημιζωή 4.34 ημέρες.
Ο κυριότερος τρόπος διάσπασης πριν από το σταθερό ισότοπο, 103Rh, είναι η αρπαγή ηλεκτρονίου και ο κυριότερος τρόπος διάσπασης μετά είναι η β-διάσπαση. Το προηγούμενο προϊόν πριν το 103Rh είναι το ρουθήνιο και το πρώτο προϊόν μετά είναι το παλλάδιο.

## Δείτε επίσης
* Φυσικοχημικά χαρακτηριστικά του ροδίου και αλυσίδες διασπάσεων των ραδιοϊσοτόπων του

## Σημειώσεις
* Οι τιμές που σημειώνονται με # δεν είναι απόλυτα τεκμηριωμένες από πειραματικά δεδομένα, αλλά προέρχονται, τουλάχιστον εν μέρει, από θεωρητικά μοντέλα. Αμφίβολες τιμές spin είναι κλεισμένες σε παρενθέσεις.
* Οι αβεβαιότητες δίνονται επίσης σε παρενθέσεις, αφορώντας στα τελευταία ψηφία. Οι τιμές της αβεβαιότητας αναφέρονται στην φυσική διαφοροποίηση, εκτός από την ισοτοπική σύνθεση και την χαρακτηρισμένη ως πρότυπη ατομική μάζα από την IUPAC, που αυξάνουν τις αβεβαιότητες.
* Οι συντομογραφίες χρόνων ημιζωής (t1/2) σημαίνουν : a = χρόνια, d = μέρες, min = λεπτά, s = δευτερόλεπτα, 1 ms = 10-3 s, 1 μs = 10-6 s, 1 ns = 10-9 s. 
* Ο εκθέτης *m* (ή *m2*, κλπ.), αναφέρεται σε πυρηνικό ισομερές του συγκεκριμένου ισοτόπου.

Ροδιο
Κατηγορία:Ρόδιο
Τρισώματος Τυφών (Ακρόπολη)

Ο ***Τρισώματος Τυφών*** είναι αρχαίο αττικό γλυπτό, τμήμα του αρχικού συμπλέγματος που στόλιζε το αέτωμα του Παρθενώνα. Βρέθηκε το 1888 στις ανασκαφές της Ακρόπολης. Φυλάσσεται στο μουσείο της Ακρόπολης στην Αθήνα.

## Περιγραφή
Είναι κατασκευασμένο από μαλακό ασβεστόλιθο της Αττικής. Παριστάνει τον Τυφώνα, το μυθικό τέρας και φοβερό αντίπαλο του θεού Δία. Σύμφωνα με την περιγραφή του Ευριπίδη παρουσιάζεται μπροστά μας ο «τρισώματος Τυφώνας» με φιδίσια ουρά και τρία φτερωτά ανθρώπινα σώματα. Το φοβερό αυτό τέρας της μυθολογίας ήταν τοποθετημένο στην δεξιά πτέρυγα του αετώματος του Αρχαίου Ναού της Ακρόπολης ώστε να καταλαμβάνει χώρο συνολικού μήκους 3,35 μέτρων και μέγιστου ύψους 0,79 μέτρων.

Πρόκειται για περίπλοκο σύμπλεγμα, όχι μόνο από γλυπτικής, αλλά και ανατομικής άποψης. Τα τρία σώματα σέρνονται κυριολεκτικά επάνω στην γη με τους ισχυρούς θώρακες τεταμένους. Τα τρία κεφάλια είναι στολισμένα με πλούσια κόμη, και φέρουν γενειάδα που είναι κομψή στα μάγουλα και μακρυά στο πηγούνι. Η ουρά κουλουριάζεται και χάνεται στο βάθος. Τα τρία σώματα κρατούν στα χέρια αντικείμενα αινιγματικά. Η όλη εμφάνιση του τέρατος γινόταν ακόμα πιο εντυπωσιακή από τα ζωηρά χρώματα που είχε, και σήμερα έχουν πια ξεθωριάσει. Η σάρκα των ανθρώπινων σωμάτων του τέρατος ήταν βαμμένη με έντονο κόκκινο, κάνοντας αντίθεση με τις γαλάζιες κόμες και γενειάδες και τις πράσινες κόρες των ματιών. Οι φτερούγες είχαν διάφορα χρώματα εναλλάξ δίνοντας μια ιριδίζουσα διάσταση στο όλο παρουσιαστικό, ενώ λέπια θωρακίζουν την ουρά και κατά μήκους ταινίες κόκκινου και μπλε χρώματος δίνουν έμφαση στην αίσθηση του κινδύνου.

## Ερμηνεία
thumb|300px|Η θέση του Τρισώματου Τυφώνα στο αέτωμα του Παρθενώνα (αναπαράσταση).
Ο τρισώματος Τυφώνας είναι αναμφίβολα τμήμα πολυπλοκότατου συμπλέγματος που εικονίζει τον αγώνα κατά τον οποίο ο Δίας εκσφενδονίζει τον κεραυνό εναντίον του αντίπαλου του Τυφώνα, ενώ στην αριστερή πτέρυγα ο Ηρακλής πολεμάει την Έχιδνα.

## Ιστορική τοποθέτηση
Ο τρισώματος Τυφών είναι μέρος του πλαστικού διακόσμου του ναού και έργο του 6ου π.Χ. αιώνα.

## Παραπομπές

## Πηγές

* 
* 
* 
* 

Κατηγορία:Αρχαϊκή τέχνη
Κατηγορία:Έργα γλυπτικής
Κατηγορία:Μουσείο Ακρόπολης
Κατηγορία:Αρχαιολογικά ευρήματα στην Αττική
Κατηγορία:Γλυπτά γύμνιας
Σιλάνια (οργανοπυριτική χημεία)

Τα **σιλάνια** είναι ενώσεις του πυριτίου. Κανονικά πρόκειται για ενώσεις πυρυτίου και υδρογόνου, ανάλογες των αλκανίων. Ωστόσο, ο όρος επεκτείνεται και σε ενώσεις που έχουν την παρουσία και άλλων χημικών στοιχείων.

# Αν περιέχουν οργανική ρίζα ονομάζονται οργανοσιλάνια.
# Αν δεν περιέχουν οργανική ρίζα ονομάζονται ανόργανα σιλάνια.
# Αν απλώς παρεμβάλλονται μερικά άτομα άνθρακα μεταξύ των ατόμων του πυριτίου, τότε έχουμε τα καρβοσιλάνια. 
# Αν παρεμβάλλονται και άτομα μετάλλων, τότε έχουμε τα μεταλλοσιλάνια.
# Αν περιέχουν διπλό δεσμό μεταξύ ατόμων πυριτίου ή πυριτίου - άνθρακα, τόυε έχουμε τα σιλένια.
# Αν περιέχουν τριπλό δεσμό μεταξύ ατόμων πυριτίου ή πυριτίου - άνθρακα, τόυε έχουμε τα σιλίνια.
# Αν περιέχουν δακτύλιο ατόμων πυριτίου, τότε έχουμε τα κυκλοσιλάνια.
350 Ορναμέντα

Η **Ορναμέντα (Ornamenta)** είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,37. Ανακαλύφθηκε το 1892 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια.

## Φυσικά χαρακτηριστικά
Η διάμετρος της Ορναμέντα υπολογίσθηκε σε 118,3 χιλιόμετρα (από δεδομένα του IRAS), ενώ η μάζα της εκτιμάται σε 1,74 τετράκις εκατομμύριο τόνους για μέση πυκνότητα 2 gr/cm³. Ο φασματικός τύπος της είναι **C** (ανθρακούχος), ενώ το άλβεδό της είναι 0,057 (από δεδομένα του IRAS). Η Ορναμέντα περιστρέφεται γύρω από τον εαυτό της μία φορά κάθε 9 ώρες και 10 λεπτά. Η μέση θερμοκρασία στην επιφάνειά της εκτιμάται σε 110 ως 115 περίπου βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ορναμεντα
351 Ύρσα

Η **Ύρσα (Yrsa)** είναι αστεροειδής της Κύριας Ζώνης με απόλυτο μέγεθος (όπως ορίζεται για το Ηλιακό Σύστημα) 8,98. Ανακαλύφθηκε το 1892 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από την ηρωίδα Ύρσα ή Ύρσε των σκανδιναβικών θρύλων.

## Φυσικά χαρακτηριστικά
Η μέση διάμετρος της Ύρσας υπολογίσθηκε σε 39,6 χιλιόμετρα (από δεδομένα του IRAS), ενώ η μάζα της εκτιμάται σε 65 τρισεκατομμύρια τόνους για μέση πυκνότητα 2 gr/cm³. Ο φασματικός της τύπος είναι **S** (λιθώδης), ενώ το άλβεδό της είναι 0,288 (από δεδομένα του IRAS). Η Ύρσα περιστρέφεται γύρω από τον εαυτό της μία φορά κάθε 13 ώρες και 17 λεπτά. Η μέση θερμοκρασία στην επιφάνειά της εκτιμάται σε 115 περίπου βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Υρσα
353 Ρουπέρτο-Κάρολα

Η **Ρουπέρτο-Κάρολα (Ruperto-Carola)** είναι αστεροειδής της Κύριας Ζώνης με απόλυτο μέγεθος (όπως ορίζεται για το Ηλιακό Σύστημα) 11,0. Ανακαλύφθηκε το 1893 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από το Πανεπιστήμιο της Χαϊδελβέργης (Ruprecht-Karls-Universität Heidelberg).

## Φυσικά χαρακτηριστικά
Η μέση διάμετρος της Ρουπέρτο-Κάρολας εκτιμάται σε 13 ως 30 χιλιόμετρα (από δεδομένα του IRAS), ενώ η μάζα της είναι άγνωστη. Ο φασματικός της τύπος είναι επίσης άγνωστος, όπως και το άλβεδό της. Η Ρουπέρτο-Κάρολα περιστρέφεται γύρω από τον εαυτό της μία φορά κάθε περίπου 41,7 ημέρες, μία εξαιρετικά αργή περιστροφή για αστεροειδή.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ρουπερτο-Καρολα
Κύπελλο Κυπελλούχων Ευρώπης καλαθοσφαίρισης ανδρών 1979-80

Το **Κύπελλο Κυπελλούχων ομάδων [[Ευρώπη]]ς [[καλαθοσφαίριση]]ς ανδρών** της περιόδου 1979-80 ήταν η δέκατη τέταρτη κατά σειρά διασυλλογική διοργάνωση αυτού του θεσμού. 
Στον Τελικό της, που διεξήχθη, όπως και δυο χρόνια πριν, στο Μιλάνο, έλαβε χώρα ο δεύτερος στα χρονικά ιταλικός "εμφύλιος". Ενώ το 1978 αναμετρήθηκαν η Καντού με τη Μπολόνια, το 1980 η Καντού με τη Βαρέζε (*Έμερσον Βαρέζε*). Η Βαρέζε, προερχόμενη από το εκπληκτικό δεκάχρονο "σερί" της στους Τελικούς του Πρωταθλητριών (1970-79), βρισκόταν πια στη "δύση" της, ωστόσο παρέμενε ένας ιδιαίτερα υπολογίσιμος αντίπαλος, όπως και αποδείχθηκε.
Στον αντίποδα, αυτός ήταν ο τέταρτος συνεχόμενος Τελικός για την Καντού, η οποία έως τότε, είχε μόνο επιτυχίες.

Στα ημιτελικά η Μπαρτσελόνα έφτανε για τρίτη συνεχόμενη χρονιά και για τρίτη αποκλειόταν. Έκπληξη εκεί, ήταν η παρουσία της ολλανδικής Πάρκερ Λέιντεν.

## Διαδικασία διεξαγωγής
Στη διοργάνωση πήραν μέρος 22 ομάδες, δυο περισσότερες από ότι την προηγούμενη περίοδο. Παίχθηκε μια προκριματική φάση και στη συνέχεια μια φάση των 10 (5 ζεύγη), ακολούθως δε ο προημιτελικός γύρος (όπου προστέθηκε η κάτοχος του τίτλου Καντού) δύο ομίλων των τεσσάρων ομάδων έκαστος. Από τη φάση αυτή πέρασαν οι δυο πρώτες ομάδες κάθε γκρουπ και οδηγήθηκαν με το σύστημα "χιαστί", στα ημιτελικά (διπλών συναντήσεων, με πλεονέκτημα έδρας στη ρεβάνς). 
Οι νικήτριες των δυο ημιτελικών αποτέλεσαν το ζευγάρι του (απλού) Τελικού αγώνα.

## 1ος γύρος (Προκριματική φάση)
Έγιναν εννέα διπλές αναμετρήσεις που οδήγησαν εκτός της συνέχειας τις εκπροσώπους της Ελβετίας (*Βακάλο Λουγκάνο*), της Ρουμανίας (Στεάουα Βουκουρεστίου), της Κύπρου (ΑΠΟΕΛ), της Ουγγαρίας (*MAFC*), του Ηνωμένου Βασιλείου (*Γουίλσον Πάνθερς*), της Αιγύπτου (*Αλ Ιτιχάντ Αλεξάνδρεια*), του Λουξεμβούργου (*Αμικάλ Στάινσελ Χάισντορφ*), της Ισλανδίας (*KR Ρέικιαβικ*) και της Πορτογαλίας (Σπόρτινγκ Λισσαβόνας).

## 2ος γύρος (Φάση των 10)
Εδώ, το παιχνίδι έχασαν πέντε ακόμη σύλλογοι: Η *Χαποέλ Ραμάτ Γκαν* του Ισραήλ, η Σουνέρ Οστάνδης από το Βέλγιο, η ΤΣΣΚΑ Σόφιας, η *Φίρισχοβ Γκέιτορς* της Σουηδίας και η *Κότκα KTP* από τη Φινλανδία.

## Προημιτελική φάση
Την πόρτα της εξόδου από τη διοργάνωση "είδαν" η *Ετζατζιμπάσι Ιστάνμπουλ* της Τουρκίας, η γαλλική *Καέν*,  η τότε γιουγκοσλάβικη *ΚΚ Ζάνταρ* και ο Παναθηναϊκός της Αθήνας.

## Τελικός
Ο μεγάλος Τελικός κρίθηκε στην παράταση. Εκεί, όπου η Βαρέζε του Εντοάρντο Ρουσκόνι κατάφερε να υπερισχύσει της Καντού του Βαλέριο Μπιανκίνι, διακόπτωντάς της έτσι το ρεκόρ και προσθέτοντας στη δική της "φαρέτρα", ένα ακόμη έπαθλο (**90-88**).

Για τους νικητές έπαιξαν οι αμερικανοί Μπομπ Μορς και Μπρους Σιλς και οι Ντίνο Μενεγκίν, Κανέβα, Καράρια, Μπεργκοντσόνι, Καμπίλιο, Γκουάλκο, Σαλβανέσκι, Μοτίνι και Όσολα.

Η ηττημένη χρησιμοποίησε, μεταξύ άλλων, τους αμερικανούς Μπρους Φλάουερς και Γουέιν Σμιθ.

## Παραπομπές


## Πηγές
*Ρώσικη Βικιπαίδεια
*BASKETPEDYA-Historical Basketball Database
*"100 χρόνια μπάσκετ 1891-1991".
*Περιοδικό "Τρίποντο" (αναδρομές και αφιερώματα στο θεσμό).
*Αθλητικές εφημερίδες της εποχής. 

1979 1980
Κυπελλο Κυπελλουχων Ευρωπης
Κυπελλο Κυπελλουχων Ευρωπης
Βυζάντιος

Με το όνομα ή το παρωνύμιο **Βυζάντιος** μπορεί να εννοούνται τα εξής πρόσωπα:

* ο Αλέξανδρος Βυζάντιος, Έλληνας δημοσιογράφος και πολιτικός
* ο Ανδρώνικος Βυζάντιος, Έλληνας κληρικός
* ο Αντίφιλος ο Βυζάντιος, Αρχαίος Έλληνας επιγραμματοποιός
* ο Αντώνιος Βυζάντιος, Έλληνας λόγιος και κληρικός
* ο Αριστοφάνης ο Βυζάντιος, (2ος π.Χ. αιώνας), φιλόλογος, διευθυντής της Βιβλιοθήκης της Αλεξανδρείας
* ο Αρχίας ο Βυζάντιος, Έλληνας επιγραμματοποιός
* ο Επιγένης ο Βυζάντιος, μαθηματικός του 2ου π.Χ. αιώνα
* ο Αναστάσιος Βυζάντιος, Έλληνας ποιητής, λογογράφος και πολιτικός δημοσιογράφος του 19ου αιώνα,
* ο Διονύσιος ο Βυζάντιος, Έλληνας γεωγράφος
* ο Δημήτριος Βυζάντιος, κωμωδιογράφος και αγιογράφος,
* ο Ήρων ο Βυζάντιος, συγγραφέας του 10ου αιώνα μ.Χ.
* ο Θεόδωρος νεομάρτυρας ο Βυζάντιος έζησε στα τέλη του 18ου αιώνα,
* ο Θεοφάνης ο Βυζάντιος, βυζαντινός ιστορικός
* ο Ιωάννης Βυζάντιος, Έλληνας δάσκαλος εκκλησιαστικής μουσικής
* ο Ιωσάφ Βυζάντιος, Έλληνας κληρικός και αγωνιστής του 1821
* ο Κωνσταντίνος Βυζάντιος, μουσικοδιδάσκαλος
* ο Κωνσταντίνος (Ντίκος) Βυζάντιος, Έλληνας ζωγράφος
* ο Λέων Βυζάντιος, υμνογράφος και ασματογράφος της βυζαντινής εκκλησιαστικής μουσικής
* ο Ματθαίος Βυζάντιος, ιερομόναχος και αρχιμανδρίτης του 17ου αιώνα
* ο Όμηρος ο Βυζάντιος, Αρχαίος Έλληνας τραγωδός
* ο Παλάσης Βυζάντιος, Έλληνας κληρικός
* ο Πατριάρχης Θεόδωρος Α΄ ή Θεόδωρος ο Βυζάντιος
* ο Περικλής Βυζάντιος, Έλληνας ζωγράφος
* ο Πέτρος Βυζάντιος, Έλληνας ψάλτης και συνθέτης
* ο Σεραφείμ Ξενόπουλος ο Βυζάντιος,
* ο Σκαρλάτος Βυζάντιος, (1797 ή 1798 - 1878 ) Έλληνας λόγιος του 19ου αιώνα,
* o Στέφανος ο Βυζάντιος, Έλληνας συγγραφέας του 5ου αιώνα μ.Χ.
* ο Φαύστος ο Βυζάντιος, Αρμένιος ιστορικός
* ο Φίλων ο Βυζάντιος, μαθηματικός και μηχανικός
* ο Χρήστος Βυζάντιος, Έλληνας αξιωματικός του στρατού
* ο Χρήστος ο Βυζάντιος, δάσκαλος ρητορικής του 2ου αιώνα μ.Χ.
Ευρωπαϊκές Κοινότητες

Οι **Ευρωπαϊκές Κοινότητες** (ΕΚ) υπήρξαν τρεις διεθνείς οργανισμοί που αποτέλεσαν τον προάγγελο της Ευρωπαϊκής Ένωσης. Απαρτίζονταν από την Ευρωπαϊκή Κοινότητα Άνθρακα και Χάλυβα (ΕΚΑΧ), την Ευρωπαϊκή Οικονομική Κοινότητα (ΕΟΚ) και την Ευρωπαϊκή Κοινότητα Ατομικής Ενέργειας (ΕΥΡΑΤΟΜ). Η συλλογική ονομασία *Ευρωπαϊκές Κοινότητες* καθιερώθηκε με τη Συνθήκη Συγχώνευσης του 1965, υπό την οποία οι τρεις οργανισμοί απέκτησαν ενιαία θεσμική δομή. Από αυτές σήμερα επιβιώνει μόνο η ΕΥΡΑΤΟΜ. 

Κατηγορία:Ευρωπαϊκή Ένωση
Αθανάσιος Ασημακόπουλος

Ο **Αθανάσιος Ασημακόπουλος** ήταν αγωνιστής της Ελληνικής Επαναστάσεως του 1821.

## Βιογραφικά στοιχεία
Η καταγωγή του ήταν από την πόλη του Άργους. Ο Ασημακόπουλος και όλοι οι γείτονές του είχαν δεχθεί την κατήχηση και τις ιδέες της Φιλικής Εταιρείας, και είχαν προετοιμάσει πολεμοφόδια και άλλα αναγκαία για τον πόλεμο υλικά και περίμεναν να ξεκινήσει η επανάσταση. Στην αρχή της επανάστασης πρώτος αυτός συμμάζεψε στρατιωτικό σώμα από τα χωριά Μπέλεσι και Σχοινοχώρι, βοηθούμενος και από τον καπετάν Νέζο και επαναστάτησε πριν από τους άλλους Αργείους προτού ξεσπάσει η επανάσταση.

Επίσης πήρε μέρος στην απόπειρα αντίστασης κατά του Μουσταφά Κεχαγιά στο τείχος του Ξεριά. Όταν οι Τούρκοι  όμως τους κατάλαβαν ο Ασημακόπουλος μαζί με τους Παπά Αρσένη και τους άλλους κλείστηκαν στο Μοναστήρι του Άργους, ο δε γιος της  τεράστιας και μέγας αρχηγού, ηρωΐδας, αγωνίστριας, οπλαρχηγού και στρατηγού της επανάστασης του 1821 Μπουμπουλίνας με λίγους Σπετσιώτες και άλλους ντόπιους, σχεδόν πενήντα το σύνολο κλείστηκαν στα γύρω  σπίτια του Ξεριά και πολέμησαν με πολλή γενναιότητα και οι περισσότεροι έπεσαν στην μάχη. 

## Πηγές
* 

Κατηγορία:Αγωνιστές του 1821
Δημήτρης Καραμάνου

Ο **Δημήτρης Καραμάνου** ήταν αγωνιστής του 1821.

Η καταγωγή του ήταν από την επαρχία της Τσακωνίας. Η οικογένεια των Καραμάνων υπηρέτησε την πατρίδα πολιτικώς και στρατιωτικώς και δαπάνησε ποσά από την ιδιωτική της περιουσία. Ο Δημήτρης βρέθηκε με τους στρατιώτες στην πολιορκία της Τριπολιτσάς και έμεινε εκεί μέχρι την άλωσή της. 

Αργότερα ακολούθησε πολιτική καριέρα και έγινε γερουσιαστής της Πελοποννήσου. 

## Πηγές
* 

Κατηγορία:Αγωνιστές του 1821
Κατηγορία:Έλληνες γερουσιαστές
Πωλ Γουόσερ

Ο **Πωλ Ντέιβιντ Γουόσερ** (αγγλ.: *Paul David Washer*, γενν. 1961) είναι διευθυντής του ιεραποστολικού οργανισμού *HeartCry*, ενός χριστιανικού οργανισμού που υποστηρίζει αυτόχθονες, σε διάφορες χώρες για το ιεραποστολικό έργο. Είναι επίσης περιοδεύων ιεροκήρυκας των Νότιων Βαπτιστών. Ο Γουόσερ έγινε γνωστός, για μια ομιλία του, σε ένα συνέδριο νεολαίας το 2002, στο οποίο άσκησε κριτική σε αρκετές πτυχές του Αμερικανικού Χριστιανισμού. Η ομιλία αυτή είναι γνωστή ως *σοκαριστικό μήνυμα*. Ο Γουόσερ πριν εγκατασταθεί μαζί με την οικογένειά του, στην Αλαμπάμα, εργάστηκε για δέκα χρόνια ως ιεραπόστολος στο Περού.

## Παραπομπές


## Εξωτερικοί σύνδεσμοι
* 
* heartcrymissionary.com: Η σελίδα της ιεραποστολής του Πωλ Γουόσερ

Κατηγορία:Θρησκευτικά πρόσωπα και προσωπικότητες
Κατηγορία:Προτεστάντες
Κυριάκος Μαρκίδης

Ο **Κυριάκος Κ. Μαρκίδης** (1942) είναι καθηγητής κοινωνιολογίας στο Πανεπιστήμιο του Μέιν. Επίσης, είναι συγγραφέας βιβλίων που σχετίζονται με τον Χριστιανικό μυστικισμό. Σε κάποια από τα πιο γνωστά βιβλία του (*Ταξίδι με τον Λέοντα*, *Δώρα της Ερήμου*, *Το Όρος της Σιωπής*), εξερευνεί τον *μυστικό* Χριστιανισμό μέσα από τον συσχετισμό του με έναν χαρισματικό γέροντα, τον πατέρα Μάξιμο, ένα μοναχό από το Άγιο Όρος. Τα βιβλία του Μαρκίδη έχουν μεγάλη αναγνωσιμότητα, και έχουν μεταφραστεί σε δεκατρείς γλώσσες.

## Παραπομπές


Κατηγορία:Κύπριοι πανεπιστημιακοί
Κατηγορία:Κύπριοι συγγραφείς
Κατηγορία:Έλληνες κοινωνιολόγοι
Κέρδος (εφημερίδα)

Η εφημερίδα ***Κέρδος*** που φέρει τον κεφαλαιογράμματο τίτλο *«ΚΕΡΔΟΣ»*, ήταν ελληνική ημερήσια οικονομική εφημερίδα.

## Ιστορικό
Η εφημερίδα είναι ιδιοκτησία της *"ΚΕΡΔΟΣ Εκδοτική Α.Ε"* που εδρεύει στο Χαλάνδρι και εκδίδεται τα τελευταία 25 χρόνια. Πρόεδρός της, είναι η διευθύνουσα σύμβουλος Ρίτα Αλαμάνου - Πολυχρόνη. Διευθυντής έκδοσής της είναι ο Δημήτριος Ευαγγελοδήμος.

Η ύλη της εφημερίδας αυτής περιλαμβάνει ειδικότερα θέματα, ειδήσεις και ρεπορτάζ, που αφορούν κυρίως τον οικονομικό, εμπορικό, ναυτιλιακό, τραπεζικό, ασφαλιστικό τομέα, τόσο από τον εσωτερικό χώρο της Ελλάδας, κατά περιφέρειες, όσο και από το εξωτερικό. Ανά τακτά διαστήματα, περιλαμβάνει ειδικό 20σέλιδο ένθετο με τον τίτλο *Κέρδος portfolio* με εκθέσεις, αναλύσεις, κινήσεις χρηματιστηρίων, μετοχών, αμοιβαίων κεφαλαίων και άλλων οικονομικών δεικτών. Ένα μέρος επίσης της ύλης της αφιερώνεται σε σύγχρονα πολιτικά και κοινωνικά θέματα, καθώς επίσης και σε εικαστικά, ενώ οι διαφημίσεις είναι πολύ περιορισμένες, μέχρι ανύπαρκτες.

Πρόκειται για μία από τις πλέον έγκριτες ελληνικές εφημερίδες του είδους της. Διανέμεται στις μεγαλύτερες πόλεις με δικό της δίκτυο διανομών. Το Μεγάλο Σάββατο του 2010, κυκλοφόρησε το 7.459ο φύλλο.

## Εξωτερικοί σύνδεσμοι
*Επίσημος ιστότοπος

Κατηγορία:Οικονομικές εφημερίδες και περιοδικά
Κατηγορία:Πρώην εφημερίδες με τόπο έκδοσης την Αθήνα
Κατηγορία:Πρώην εφημερίδες στην ελληνική γλώσσα
Κατηγορία:Ιστορικές ελληνικές εφημερίδες
Θεόδωρος Γούλελος

Ο **καπετάνιος Θεόδωρος Γούλελος** ήταν αγωνιστής του 1821.

## Βιογραφικά στοιχεία
Η καταγωγή του ήταν από την επαρχία του Λεωνιδίου. Μαζί με τον Παναγιώτη Σαράντη και άλλους διακοσίους περίπου πήρε μέρος στην πολιορκία της Τριπολιτσάς και συντέλεσε πολύ κατά την έφοδο της πόλης. Αργότερα βρέθηκε και στην Αργολίδα και πολέμησε τον Δράμαλη όταν αυτός οπισθοχώρησε στην Κόρινθο. Τοποθετήθηκε στο χωριό Κλένια προς αποκλεισμό του Δράμαλη στην Κόρινθο και έμεινε εκεί μέχρι τέλους. Τιμήθηκε με έπαινο για την ανδρεία του.

## Πηγές
* 

Κατηγορία:Αγωνιστές του 1821
Σακελάριος Καλογονιώτης

Ο **καπετάνιος Σακελάριος Καλογονιώτης** ήταν αγωνιστής του 1821.

Η καταγωγή του ήταν από την επαρχία του Μιστρά. Διακρίθηκε για τη γενναιότητά του και για τις γνώσεις του. Έλαβε μέρος σε όλη την πολιορκία της Τριπολιτσάς και στις μάχες του Δράμαλη.

## Πηγές
* 

Κατηγορία:Αγωνιστές του 1821
Οικονόμος Καλομοίρης

Ο **παπα-Καλομοίρης** (κοσμικό όνομα *Ιωάννης Καλομοίρης*), γνωστός και ως *Οικονόμος Καλομοίρης* ήταν μέλος της Φιλικής Εταιρείας και αγωνιστής στην Επανάσταση του 1821, με καταγωγή από την Βορδόνια Λακωνίας της επαρχίας Μυστρά.

Από πολύ νεαρή ηλικία είχε συμμετάσχει στην εξέγερση του Μυστρά το 1769 κατά την περίοδο των Ορλωφικών. Κατά την διάρκεια της ελληνικής επανάστασης συμμετείχε σε πολλές μάχες σε Ναύπλιο, Άργος, Πάτρα, Δερβενάκια και Ακροκόρινθο, διακρινόμενος για την ανδρεία του, και σκοτώθηκε στη μάχη στο Βασιλικό της Σικυώνας, κοντά στην Κόρινθο, στις 12 Αυγούστου 1822, σε ενέδρα του οθωμανικού ιππικού. Η κεφαλή του στάλθηκε στην Υψηλή Πύλη στην  Κωνσταντινούπολη ωστόσο το σώμα του ανεβρέθηκε αργότερα από τον Θεόδωρο Κολοκοτρώνη και τάφηκε με στρατιωτικές τιμές στον κοντινό ναό της Αγίας Παρασκευής στα Βασιλικά.

## Παραπομπές


## σύνδεσμοι
*

Κατηγορία:Κληρικοί αγωνιστές του 1821
Κατηγορία:Έλληνες μέλη της Φιλικής Εταιρείας
Αντώνιος Νικολόπουλος

Ο **Αντώνιος Νικολόπουλος** ήταν αγωνιστής του 1821.
## Βιογραφικά στοιχεία
Η καταγωγή του ήταν από το χωριό Λογκάστρα της επαρχίας Μυστρά και από παλιά οικογένεια κλέφτικη γνωστή στην Πελοπόννησο. Πολέμησε τους Τούρκους ακόμα πριν ξεκινήσει η Επανάσταση. Με την έναρξη της επανάστασης ο Νικολόπουλος πρώτος φάνηκε με τους στρατιώτες από τον Μυστρά και στρατοπέδευσε στο χωριό Κερασιές για να προετοιμάσει την πολιορκία της Τριπολιτσάς μαζί με τους Μαυρομιχαλαίους. Δυστυχώς, οι Τούρκοι την νύχτα της Ανάστασης αιφνιδίασαν τον φρουρό   και επιτέθηκαν στο ανοχύρωτο στρατόπεδο διαλύοντας τον στρατό. Ο Νικολόπουλος με πολλούς από τους συγγενείς του ταμπουρώθηκε σε ένα έρημο εκκλησάκι και άρχισε αμυνόμενος να σκοτώνει τους Τούρκους. Αντιλήφθηκε όμως ότι η μάχη ήταν ανώφελη και έδιωξε τους συγγενείς του για να γλυτώσουν, μένοντας μόνος με τον ψυχογιό του μαχόμενος πολλή ώρα. 

## Αναφορές


Κατηγορία:Αγωνιστές του 1821
Αναγνώστης Κοκοράκης

Ο **Αναγνώστης Κοκοράκης** ήταν αγωνιστής του 1821.
## Βιογραφία
Η καταγωγή του ήταν από την επαρχία του Μιστρά. 

Ο Παναγιώτης Γιατράκος ο τότε αρχηγός της επαρχίας του Μυστρά έκανε πρόταση στην Πελοποννησιακή Γερουσία να δεχτούν ως γερουσιαστή τον Κοκοράκη, ως αναπληρωτή για τον επίσκοπο Βρεσθένη, τον οποίο είχαν ζητήσει οι Τούρκοι του Ναυπλίου ως όμηρο. Η Γερουσία δέχτηκε την αίτηση και ο Κοκοράκης αναδείχτηκε καλός πολιτικός με μεγάλη και άδολη φιλοπατρία.

## Πηγές
* 

Κατηγορία:Αγωνιστές του 1821